Mārtiņš Cipulis

Mārtiņš Cipulis (dzimis  Cēsīs) ir bijušais latviešu hokejists, spēlē malējā uzbrucēja pozīcijā. Agrākais Latvijas hokeja izlases spēlētājs.

Karjera 
No 2001. gada līdz 2006. gadam viņš spēlēja Latvijas hokeja līgas klubā HK Rīga 2000. 2006.—2007. gada sezonu M. Cipulis aizvadīja Slovākijas Ekstralīgas klubā Popradas "Aquacity ŠKP", bet 2007.—2008. gada sezonā — Baltkrievijas līgas klubā Žlobinas "Metallurg". Kopā ar HK Rīga 2000 ir kļuvis par trīskārtējo Latvijas čempionu (2003.—2004., 2004.—2005. un 2005.—2006. gada sezonās), kā arī ticis atzīts par līgas labāko uzbrucēju 2003.—2004. gada sezonā.

2008.—2009. un 2009.—2010. gada sezonas pavadīja Rīgas "Dinamo" rindās, 2010.—2011. gada sezonu M. Cipulis pārstāvēja Habarovskas "Amur" klubu. Pirms 2011.—2012. gada sezonas viņš atgriezās Rīgas "Dinamo" sastāvā. 2012.—2013 gada sezonas vidū pievienojās KHL klubam Prāgas "Lev", taču pēc sezonas beigām noslēdza viena gada līgumu ar Rīgas "Dinamo".

Latvijas izlase 
Latvijas hokeja izlases sastāvā spēlējis 2005., 2006., 2007., 2008., 2009., 2010. un 2011. gada Pasaules čempionātos, 2006. un 2010. gada Olimpiskajās spēlēs un 2000. gada Pasaules čempionātā junioriem B divīzijā. Pēdējo spēli izlases sastāvā aizvadīja 2018. gada 1. maija pārbaudes spēlē pret Kanādu Arēnā Rīga.

Atsauces

Ārējās saites 

 Rīgas "Dinamo" profils 
 Latvijas Hokeja federācijas profils

1980. gadā dzimušie
Cēsīs dzimušie
Latvijas hokejisti
Rīgas "Prizma" spēlētāji
HK Liepājas Metalurga spēlētāji
HK Rīgas 2000 spēlētāji
Rīgas "Dinamo" spēlētāji
Habarovskas "Amur" spēlētāji
HK Kurbada spēlētāji
Hokejisti 2006. gada ziemas olimpiskajās spēlēs
Hokejisti 2010. gada ziemas olimpiskajās spēlēs
Hokejisti 2014. gada ziemas olimpiskajās spēlēs
Latvijas čempioni hokejā
Prāgas "Lev" spēlētāji